Up-466/20, U-I-224/20
Natisni
Opravilna št.:
Up-466/20, U-I-224/20
Datum odločitve:
7. 7. 2020
ECLI:
ECLI:SI:USRS:2020.Up.466.20
Akt:
Ustavna pritožba zoper sklep Višjega sodišča v Ljubljani št. Cst 540/2019 z dne 10. 12. 2019 v zvezi s sklepom Okrožnega sodišča v Murski Soboti št. St 1016/2017 z dne 14. 10. 2019

Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo, 10/15 – popr. in 27/16) (ZFPPIPP), 1. točka 1. odst. 5. čl.
Izrek:
Ustavna pritožba zoper sklep Višjega sodišča v Ljubljani št. Cst 540/2019 z dne 10. 12. 2019 v zvezi s sklepom Okrožnega sodišča v Murski Soboti št. St 1016/2017 z dne 14. 10. 2019 se zavrže.
Pobuda za začetek postopka za oceno ustavnosti 1. točke prvega odstavka 5. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo, 10/15 – popr. in 27/16) se zavrže.
Evidenčni stavek:
Ustavno sodišče zavrže prepozno vloženo ustavno pritožbo. Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b.4, Zakon o Ustavnem sodišču [ZUstS]
Vrsta zadeve:
ustavna pritožba, ocena ustavnosti in zakonitosti predpisov in drugih splošnih aktov
Vrsta akta:
posamični akt, zakon
Vlagatelj:
Storitve z gradbeno mehanizacijo Janez Časar s.p., Petrovci
Datum vloge:
2. 6. 2020
Vrsta odločitve:
sklep
Vrsta rešitve:
zavrženje
Dokument:
US32464
Dokument v PDF obliki:
Up-466-20, U-I-224-20.pdf
203 KB
Prenesite datoteko
Up-466/20-5
U-I-224/20-4
7. 7. 2020
SKLEP
Ustavno sodišče je v postopkih za preizkus
pobude in
ustavne pritožbe samostojnega podjetnika Janeza Časarja, Storitve z gradbeno mehanizacijo Janez Časar, s. p., Petrovci
,
ki ga zastopa Jože Korpič, odvetnik v Murski Soboti
, na seji
7. julija 2020
sklenilo
:
1. Ustavna pritožba zoper sklep Višjega sodišča v Ljubljani št. Cst 540/2019 z dne 10. 12. 2019 v zvezi s sklepom Okrožnega sodišča v Murski Soboti št. St 1016/2017 z dne 14. 10. 2019 se zavrže.
2. Pobuda za začetek postopka za oceno ustavnosti 1. točke prvega odstavka 5. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 – uradno prečiščeno besedilo, 10/15 – popr. in 27/16) se zavrže.
OBRAZLOŽITEV
1. Pritožnik izpodbija sklepe sodišč o končanju stečajnega postopka. Zatrjuje kršitev 33., 69., 70. in 74. člena Ustave, 1. člena Prvega protokola h Konvenciji o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP) ter 6. člena EKČP. Vlaga tudi pobudo za začetek postopka za oceno ustavnosti 1. točke prvega odstavka 5. člena Zakona o finančnem poslovanju, postopkih zaradi insolventnosti in prisilnem prenehanju (v nadaljevanju ZFPPIPP). Zatrjuje njeno neskladje s 33. členom Ustave, 1. členom Prvega protokola k EKČP ter 6. členom EKČP.
2. Ustavno sodišče je ustavno pritožbo zavrglo, ker je prepozna, pogoji za izjemno obravnavo pa niso izpolnjeni (1. točka izreka).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Izpodbijana določba ne učinkuje neposredno. V takem primeru je pravni interes za pobudo skladno s stališčem Ustavnega sodišča podan, če pobudnik pod pogoji iz 50. do 60. člena ZUstS hkrati vloži tudi ustavno pritožbo zoper posamični akt, izdan na podlagi izpodbijanih predpisov (sklep št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82). Pobudnik je svoj pravni interes utemeljil z vloženo ustavno pritožbo, ki pa jo je Ustavno sodišče zavrglo. Glede na to morebitna ugoditev pobudi na pravni položaj pobudnika ne bi mogla vplivati. To pomeni, da pobudnik ne izkazuje pravnega interesa za začetek postopka za oceno ustavnosti izpodbijanih zakonskih določb. Zato je Ustavno sodišče njegovo pobudo zavrglo (2. točka izreka).
5. Ustavno sodišče je sprejelo ta sklep na podlagi četrte alineje 55.b člena in tretjega odstavka 25. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs. Sklep je sprejelo soglasno.
dr. Rajko Knez
Predsednik